Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

Cu trei ani în urmă, lumea culturismului era şocată de moartea unuia dinte cei mai de seamă sportivi ai acestei discipline, Dallas McCarver. Nu atât decesul sportivului, dat fiind că înaintea lui îşi pierduseră viaţa mai mulţi culturişti de renume, cât vârsta acestuia a lăsat lumea sportului fără cuvinte.

Inima lui Dallas McCarver cântărea de trei ori mai mult, iar ficatul de două ori

Americanul a murit la doar 26 de ani, iar în raportul de autopsie se preciza clar că moartea a survenit în urma consumului de steroizi şi hormoni de creştere. Inima lui cântărea de aproape 3 ori mai mult decât normalul, iar ficatul de 2 ori.

Principalul scop al consumului de steroizi şi hormoni de creştere, prin ingerare sau injectare, este creşterea masei musculare şi arderea grăsimilor, astfel încât corpul sportivului sau practicantului amator de culturism să pară sculptat. Şi acest lucru se realizează direct proporţional cu consumul de substanţe dopante şi exerciţiile fizice solicitante.

Consumul de steroizi şi hormoni în România a ajuns la un nivel îngrijorător

În România, consumul de steroizi şi hormoni de creştere a atins un nivel îngrijorător şi din cauza faptului că traficului acestor substanţe nu este incriminat de lege.

"Sportivii români sunt pregătiţi pe bani publici şi unii iau hormoni de creştere şi steroizi, iar pe plan mondial nu există persoană care să nu fi avut efecte medicale ireversibile. Asta în funcţie de cantitate şi perioada de timp în care au consumat.

Şi anume, impotenţa la bărbaţi, acnee, probleme grave de piele, am cunoştinţe care nu mai pot merge nici măcar la piscină, şi-a pierdut iubita şi aşa mai departe. Apar cancere şi tumori pentru care statul român cheltuie ulterior bani mulţi pentru tratament.

Avem cazuri de deces cu dovezi, au făcut infarct, unii aveau atât de gros sângele încât nu puteau să îl scoată, sunt femei care nasc copii cu malformaţii sau nu rămân însărcinate. Şi în aceste condiţii sunt părinţi care îşi lasă copiii să meargă la sala de forţă pentru că sunt bucuroşi că nu mai stau în baruri, şi acolo cel care are sala îşi bate joc de ei", a declarat, pentru AGERPRES, preşedintele Agenţiei Naţionale Anti-Doping, Cristian Balaj.

Substanţele sunt procurate mai ales din Moldova şi din Bulgaria

Să procuri astfel de substanţe în România e floare la ureche, orice doritor poate achiziţiona foarte uşor din mediul online steroizii care produc iluzia unui corp sănătos. În plus există şi forumuri unde tineri, şi uneori chiar adolescenţi, cer sfatul şi sunt îndrumaţi mai apoi către consumul de substanţe care să le mărească masa musculară şi să-i ajute la micşorarea ţesuturilor adipoase.

"Noi în momentul ăsta nu îi putem opri să facă acest lucru pentru că nu există legislaţie. Şi ultima confiscare majoră, de hormoni de creştere, de această dată, a fost la Vama Giurgiu în martie 2019, când au fost descoperite 3.999 de fiole în contravaloare a 800.000 de euro. Şi ăla a plătit o amendă şi i s-a confiscat marfa", spune Cristian Balaj.

În România au existat şi decese în sala de antrenament, cum fost cazul campionului balcanic la culturism Remus Mihăiţă.

"A fost un caz al unui sportiv, Remus Mihăiţă din Braşov, care a decedat în sala de fitness. Eu personal, imediat după ce a decedat, împreună cu un coleg am fost la IML la Braşov şi am solicitat colegilor să ne dea urină şi la laborator au ieşit patru steroizi. Cauza decesului nu am putea spune că este aceasta, dar avea 30 şi ceva de ani", a declarat Florin Băeţii, director în cadrul ANAD.

Traficul cu substanţe dopante în România se realizează pe două filiere, din Republica Moldova şi din Bulgaria, ţări care permit producerea de steroizi şi hormoni de creştere.

"Am avut un alt caz, am văzut în coşul de gunoi o fiolă de steroizi şi în momentul în care l-am întrebat pe administratorul sălii a cui este mi-a spus că este a lui. Când l-am întrebat de ce consumă astfel de substanţe mi-a spus că participă la mastersul de la Sibiu de weekend-ul următor.

Cred că el a luat de foarte mult timp, pentru că avea undeva la 50 şi ceva de ani şi pur şi simplu nu mai putea să se exprime coerent şi tremura foarte tare", a mai spus directorul din cadrul ANAD.

Sursa: Agerpres

Etichete:

,

,

,

,